**Motšhelo wa Boleng bja go oketšwa**

**Ke eng se sempsha?**

* **7 Disemere 2020 – Dikaonafatšo tša VAT di phethagaditšwe**
  + Fomo ya taodišo ya VAT201 go eFiling e fetošitšwe go tšwa go Adobe Flex go ya go fomete ya HTML5 format bakeng sa maitemogelo a modiriši le phethagalo.
  + Lebelela Tlhahli bakeng sa go tlatša taodišo ya [Guide for completing the Value Added Tax VAT201 Declaration.](https://www.sars.gov.za/gen-elec-04-g01-guide-for-completing-the-value-added-tax-vat201-declaration-external-guide/)
* **1 June 2020 – Tefelo ya sekoloto sa VAT e laodišitšwe ka go direkhoto tša VAT 215 le VAT 216**

Tefelo ya sekoloto sa VAT e laodišitšwe ka go direkhoto tša VAT 215 le VAT 216, e swanetše go dirwa ka eFiling, ke batho bao ba latelato, go SARS:

* + - Mo mabakeng a rekhoto ya VAT 215, moamogedi (fao moamogedi e sego morekiši yo a ngwadišitšwego) wa ditirelo tša tlišogae (bjale ka ge go hlalositšwe go karolo 1(1) ya Molao wa VAT),
    - Mo mabakeng a VAT 216, barekiši ba dithoto, fao dithoto di swanetšego go rekišwa go ya ka karolo 8(1).

Go ya ka karolo 55 ya Molao wa VAT, ge e balwa le karolo 29 ya Molao wa Taolo ya Motšhelo, direkhoto tša VAT 215 le VAT 216 di swanetše go bolokwa ke moamogedi goba morekiši, ofe goba ofe yo a amegago, bjale ka ditlabela tša maleba.

**Na VAT ke eng?**

Motšhelo wa Boleng bja go Oketšwa o tsebja bjale ka VAT Motšhelo wa go Rarela go tirišo ya dithoto le ditirelo go ekonomi. Ditseno tšeo di kgobokeditšwego bakeng sa mmušo ka go hwetša kgwebo, yeo e sepetšago kgwebo (bjale ka ge e hlalositšwe go karolo 1(1) ya Molao wa VAT), go rekiša bakeng sa VAT. Ka go dira bjalo, kgwebo e tla lefiša VAT go dithoto tša go rekišwa le ditirelo tšeo di dirilwego, ka tlišogae ya dithoto le go ditirelo tšeo di tšwago ka ntle (go ya ka maemo a mangwe). Kgwebo gape e tla swanelwa ke go goga VAT efe goba yeo e lefišitšwego go yona, ka fase ga maemo a magomjo go tšwa go kgwebo yeo e sa ngwadišwago bakeng sa VAT, mabapi le thekišo yeo e dirilwego. Ka fao VAT ga e oketšege, go ra gore khrediti/kgogelo e dumelelwa bakeng sa VAT yeo e lefetšwego go dikgato tša morago, ka go tšweletšo le ketwane ya phatlalatšo. Kgwebo e hloka go lefela pharologano magareng ga VAT yeo e lefišitšwego go yona, goba kleimi ya pušetšo ya VAT fao VAT yeo e lefišitšwego e feta /VAT yeo e lefišitšwego ke yona.

Kafao VAT, e lefišwa go kgato enngwe le ennge ya tšweletšo le thepetš o phatlalatšo gommme e abelwa theko yeo e lefišitšwego bakeng sa dithoto le ditirelo.

Maemo a tekayo ya VAT a okeditšwe go tloga go 14% go ya go 15% go tloga ka la 1 Aprele 2018. Go na le mehuta ya dithoto le ditirelo tša magomo tšeo di swanetšego ke VAT ka tekanyo ya lefela goba tlogelo go VAT.

**Na ke mang a swanetšego go ngwadiša bakeng sa VAT?**

Motho yo mongwe le yo monge yo a sepetšago kgwebo, bjale ka gae go tlhalositšwe ka go karolo 1(1) ya Molao wa VAT, a ka khwalifaya go ngwadiša bakeng sa VAT. Motho ke lereo leo le hlaloswago gomme le akaretša khamphani, motho ka noši, kgwebišano, sekhwama sa therasete le masepala. Go ngwadiša, latela tshepešo ya tirišo bjale ka ga e laeditšwe go letlakala la rena la ka fao o ka ngwadišago bakeng sa VAT.

Go a gapeletšwa gore motho a ngwadiše bakeng sa VAT ge eba palomoka ya boleng bja dithoto tša go tšhelelwa yeo e dirilwego goba yeo e tlo dirwago, e feta R1 million go sebaka sefe goba sefe sa dikgwedi tše lesomepedi tša go latelana.

Motho gape a ka kgetha go ngwadiša ka boithaopo ge e ba boleng bja dithoto tša go rekišwa tša go tšhelelwa tšeo di dirilwego, goba di tlo dirwago, ga di fete R1 million go sebaka sefe goba sefe sa dikgwedi tše lesomepedi tša go latelana.

Go na le magoro a mahlano a dingwadišo tša boithaopo:

* Legoro la mathomo le ama mohuta o itšeng wa motho fao go se nago morumo bakeng sa dithoto tša boleng bja go se tšhelelwe.
* Legoro la bobedi le ama motho yo a dirilego R50 000 mo dikgweding tše lesomepedi tša go feta.
* Legoro la boraro le ama motho yoo boleng bja dithoto tša go tšhelelwa bo sa fetago 50 000 gape maemo bakeng sa ngwadišo a lenaneong la Melawana.
* Legoro la bone le ama motho yo a nago le kgwebo bjale ka matshwenyego a tshepetšo.
* Legoro la bohlano le ama motho yo a sepetšago ditiragalo tše itšeng bjale ka go go laeditšwe ka go Melawana. Go tlaleletša, go na le dinyakwa tše dingwe tša kakaretšo tšeo di swanetšego go fihlelelwa bakeng sa ngwadišo ya boithaopo ya VAT.

Motho yo a ngwadišitšwego (ka fase ga ngwadišo ya kgaeletšo goba boithaopo) goba o hloka go ngwadišwa (ka fase ga ngwadišo ya kgapeletšo) bakeng sa VAT yeo e šupetšwago bjale ka morekiši.

O ka ngwadiša bakeng sa mehuta ka moka ya metšhelo ka tirišo ya mokgwatšhomo wa tshedimošo ya moreki.

**Na nka romela neng dipušetšo tša VAT le go dira ditefelo?**

Morekiši o hloka go romela dipušetšo tša VAT le go dira ditefelo tša dikoloto tša VAT (goba kleimi ya pušetšo ya tefelo ya VAT) ka goba pele ga la di 25 goba letšatši la mafelelo la kgwebo la kgwedi go latela kgwedi yeo sebaka sa motšhelo sa morekiši se felago Ge eba letšatši la di 25 ga le letšatši la kgwebo, letšatši la go romela pušetšo le go dira tefelo e tla ba letšatši la kgwebo la pele ga letšatši le. Diteflo tša go latelwa tša VAT di tla baka dikotlo le ditswala.

| **Mokgwa wa Tefelo** | **Letšatšikgwedi la mafelelo la pušetšo ya VAT** | **Letšatšikgwedi la mafelelo la tefelo** |
| --- | --- | --- |
| Ditefelo ka ABSA, Albaraka Bank Limited, Access Bank (previously Grobank), FNB, HBZ Bank LTD, Nedbank le Standard Bank. | di-25 | di-25 |
| Dithomelo tša Tšhelete ka mokgwa wa Elekroniki (go akaretša go panka ka inthanete) | di-25 | di-25 |
| Pušetšo ya eFiling le tefelo ka SARS eFiling goba Dithomelo tša Tšhelete ka mokgwa wa Elekroniki (go akaretša go panka ka inthanete) | Letšatši la mafelelo la kgwebo | Letšatši la mafelelo la kgwebo |

**Na ke fihlelela bjang ditokumente tša go nyalelana le VAT?**

Wepsaete ya SARS ga e boloke goba go ntšha ditokumente, ntle le dikgatišo tša Khansel ya Semolao bjalo ka, dikgatišo tša Dikgoeletšo, Melawana le Ditsebišo tša Mmušo, gammogo le Ditaba tša VAT tšeo di bolokilwego.

Dikgatišo tša Ditaba tša VAT di ka hwetša ka go [Legal & Policy Archive](https://www.sars.gov.za/legal-counsel/legal-counsel-archive/) (Polokelo ya Dipholisi le Semolao), yeo e hwetšagalago bakeng sa morero wa dinyakišišo le tšhupetšo.